Jonavos baldų kombinatas

Jonavos baldų kombinatas (JBK) – baldų kombinatas Jonavoje, SSRS medienos pramonės susivienijimas, istorinė Lietuvos SSR įmonė. Veikla – baldų (sekcijų, spintų), baldų komplektų (pvz., miegamojo baldų komplekto „Lankesa“ ir kitų) gamyba, projektavimas, suvenyrų gamyba.

 Vadovybė 
 /…/
 Antanas Morkevičius, JBK gen. direktorius
 Juozas Jokimas, 1995–1998 m. AB „Jonavos baldai“ generalinis direktorius VRK informacija 

 Istorija 
1946 m. Jonavos degtukų fabrikas pertvarkytas į baldų įmonę, 1958 m. tapusia Jonavos baldų kombinatu. Prie kombinato jo darbuotojams pastatyta gyvenvietė (Baldininkai), kultūros namai (baldų kombinato klubas, tapęs Jonavos miesto kultūros gyvenimo dalimi). XX a. 7-tąjį dešimtmetį Jonavos baldų kombinatas tapo viena didžiausių gamybos įmonių Lietuvoje.

1977 m. dirbo 1100 darbuotojų; 2 baldų cechai ir lentpjūvė. 1977 m. pagaminta 8100 miegamųjų, 3600 valgomojo kambario komplektų, 12 000 drabužių spintų, 20 900 bufetų, 2700 universalių sekcijų „Erdvė“, 7000 m³ taros. Bendroji produkcija – 11,2 mln. rublių. Eksporto šalys – Latvija, Estija, Baltarusija, Rusija, Vengrija, Mongolija, Danija, Jemenas. Baldai pagaminti Maskvos Kremliaus Georgijaus salei, Lenino memiorialiniam centrui (Uljanovskas).Lietuviškoji tarybinė enciklopedija, V tomas, 69 psl. Jonavos baldininkų gaminiai buvo vertinami ne tik Lietuvoje ir Sovietų Sąjungoje. Jie taip pat buvo pripažįstami ir pelnė apdovanojimus Paryžiuje (Prancūzija), Londone (Jungtinė Karalystė), Leipcige (VDR) ir kitur.Jonavos istorija 

Nuo 1980 m. Jonavos baldų kombinatas „Klevas“ tapo „Jonavos SK Malsta“ krepšinio komandos rėmėju.„Jonavos SK Malsta“ istorija 

Nepriklausomybės metais įmonė privatizuota. Nuo 1993 m. veikė AB „Jonavos baldai“, vėliau tapusi asociacijos „Lietuvos mediena“ nare. 1994 m. bendrovė reorganizuota į keletą savarankiškų įmonių. „Jonavos baldams“ Kauno apygardos teisme (KAT) iškelta bankroto byla (žr. KAT 2000 m. rugpjūčio 9 d. sprendimas, 2000 m. spalio 27 d. papildomasis sprendimas bei Lietuvos apeliacinio teismo Civilinių bylų skyriaus teisėjų kolegijos 2001 m. vasario 13 d. nutartis AB „Jonavos baldai” bankroto byloje„Infolex“ portalo informacija).

Buvusio Jonavos baldų kombinato bazėje ir teritorijoje įsikūrė UAB „Baldai Jums“ (direktorius Alfonsas Meškauskas) ir kitos įmonės.Jonavos verslo informacijso centro informacija 

Jonavos UAB „Baldai Jums" baldų gamyba 2002 m. išaugo beveik 1,5 karto – produkcijos parduota už 18 mln. Lt. Bendrovė 98 % savo baldų parduoda Japonijoje ir Vakarų Europoje, daugiausia Anglijoje ir Švedijoje.„Baldai Jums" pardavimus padidino beveik 1,5 karto“ 2003 01 10, VZ.LT

 Baldų kombinato klubas 
Greta pramoninės veiklos JBK plėtota kultūrinė veikla, pastatytas kombinato klubas, tapęs kultūros namais. Juose veikė biblioteka, JBK chorai (atskiri vyrų ir moterų chorai), 1964 m. suburtas Jonavos baldų kombinato dainų ir šokių ansamblis (vadovas Mykolas Gadliauskas), dalyvavęs respublikinėse dainų (1965 m.) ir šokių šventėse, konkursuose.

Taip pat veikė klube įvairūs (pvz., šaškių) būreliai, buvo rengiamos įvairios kūrybos, dailės parodos, buvo plėtojama kitokia veikla. Nuo 1965 m. įsteigta Jonavos muzikos mokykla daugiau nei 10 metų (iki 1976 m.) glaudėsi Jonavos baldų kombinato klubo patalpose. Nemažai Jonavos 3-osios vidurinės mokyklos renginių, jų repetecijų vykdavo JBK patalpose (pvz., klubo didžiojoje salėje ir kitur). Neriklausomybės metais klubo veikla (sulig pačios įmonės „Jonavos baldai“ nykimu) sunyko. Klubo pastatas buvo apleistas, niokojamas, šiuo metu vietomis yra įgriuvęs. Pagal paskirtį nenaudojamas.

 Šaltiniai 

Kategorija:Buvusios Lietuvos įmonės
Kategorija:Lietuvos baldų pramonės įmonės
Kategorija:Lietuvos degtukų fabrikai
Kategorija:Jonavos įmonės